Imani Guest Cottage | LekkeSlaap
Imani Guest Cottage bied gerieflike selfsorgverblyf in 'n oopplan-kothuis op die eienaar se perseel. Die instansie is in Brandwag, Bloemfontein en is slegs 230 m vanaf Mimosa Mall.
Dié oopplan-kothuis het slaapplek vir 2 gaste en het 'n koningingrootte-bed, 'n badkamer met 'n stort, 'n sitarea en 'n basiese kombuisie. Die kombuisie is met 'n yskassie, 'n mikrogolf en tee- en koffiemaakgeriewe toegerus. Die kothuis het 'n TV met sekere DStv-kanale en gratis WiFi is beskikbaar.
Die kothuis is 1,4 km vanaf die Loch Logan Waterfront, 3 km vanaf Preller Plein en 1,2 km vanaf die Universiteit van die Vrystaat. Die Bram Fischer Internasionale Lughawe is slegs 12 km weg.